Práce budú realizovať v úseku od čerpacej stanice po železničný most a potrvajú do 17. novembra.
V Podunajských Biskupiciach budú od štvrtka 11. novembra vymieňať asfalt na Popradskej ulici. Ako informuje na sociálnej sieti hlavné mesto Bratislava, práce budú realizovať v úseku od čerpacej stanice po železničný most a potrvajú do 17. novembra.
Počas prác vymenia na danom úseku asfalt, ktorý je v pravom pruhu poškodený z dôvodu vyjazdených koľají.
"Práce budú realizované v pravom jazdnom pruhu, ktorý bude z toho dôvodu zatvorený, zvyšok cesty zostane prejazdný," uvádza mesto.